《题灵岩》
宋代·罗荣祖

巨鳌戴山凌空起，横绝碧云千万里。
岚风飞净明彩霞，四字八纮皆望里。
雾障高悬五老峰，朵朵肖削成芙蓉。
天柱南边五丁立，香炉凿出盘蛟龙。
仙家七子烧丹处，瑶草琼花间琪树。
洞门深锁苔自封，黄鹤飞来复飞去。

作者简介：罗荣祖，字仁甫，号东舒，歙县（今属安徽）人。入元，与萧魁等同被徵，荣祖书《答招隐》见志。事见《潨川足徵录》文部卷七、《宋季忠义录》卷一五。今录诗五首。